Source: http://oamgmamr-cs.ro/legislatieinteres.html
Timestamp: 2019-05-22 09:15:29+00:00
Document Index: 20644758

Matched Legal Cases: ['Hotărâre nr. 2', 'HOTĂRÂRE NR. 6', 'Hotărâre nr. 1', 'HOTĂRÂRE nr.34', 'HOTĂRÂRE nr.32', 'HOTĂRÂRE nr.31', 'HOTĂRÂRE nr.29', 'HOTĂRÂRE nr.11', 'HOTĂRÂRE nr.32', 'HOTĂRÂRE nr.3', 'HOTĂRÂRE nr.2', 'HOTĂRÂRE nr.1']

LEGISLATIE DE INTERES
Hotărâre nr. 2/16.03.2018 privind eliberarea avizului anual pentru asistenții medicali generaliști, moașe și asistenții medicali care își exercită profesia ca persoană fizică independentă
Având în vedere prevederile art. 5 alin.(1) din Ordinul Ministrului Sănătății nr. 1454/ 2014 pentru aprobarea Normelor metodologice privind exercitarea profesiei de asistent medical generalist, de moaşă şi de asistent medical în regim independent,
În temeiul art. 53 din Ordonanţa de Urgenţă nr. 144/2008, privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, aprobată cu modificări prin Legea nr. 53/2014, cu modificările și completările ulterioare,
Consiliul Naţional al Ordinului Asistenţilor Medicali Generalişti, Moaşelor şi Asistenţilor Medicali din România, emite următoarea:
Art.1 Avizul anual pentru asistenții medicali generaliști, moașe și asistenții medicali care își exercită profesia ca persoană fizică independentă, se eliberează numai persoanelor care fac dovada încheierii unor contracte cu unități sanitare autorizate conform legii, în vederea furnizării de servicii de îngrijiri medicale potrivit calificării profesionale dobândite.
Art.2 Prezenta hotărâre intră în vigoare la data adoptării de către Consiliul naţional al Ordinului Asistenţilor Medicali Generalişti, Moaşelor şi Asistenţilor Medicali din România.
Art. 3 Prezenta hotărâre se publică în Monitorul Oficial al României, Partea I.
Hotărârea 6/16.03.2018 pentru aprobarea Metodologiei de organizare și desfășurare a stagiului de adaptare și a probei de aptitudini
HOTĂRÂRE NR. 6/16.03.2018 pentru aprobarea Metodologiei de organizare și desfășurare a stagiului de adaptare și a probei de aptitudini în vederea recunoașterii calificărilor de asistent medical generalist, de moașă și de asistent medical, sub incidența Regimului general de recunoaștere a calificărilor profesionale.
– prevederile art. 40 alin. (1) lit. a^1 și lit.a^4) din Ordonanţa de urgenţă a Guvernului nr. 144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România – OAMGMAMR, cu modificările şi completările ulterioare,
-prevederile art.1 alin.(4)și(5), ale art.25 și ale art.26 din Legea nr.200/2004 privind recunoaşterea diplomelor şi calificărilor profesionale pentru profesiile reglementate din România, cu modificările și completările ulterioare,
Consiliul naţional al Ordinului Asistenţilor Medicali Generalişti, Moaşelor şi Asistenţilor Medicali din România , emite următoarea:
Art. 1 Se aprobă Metodologia de organizare și desfășurare a stagiului de adaptare și a probei de aptitudini în vederea recunoașterii calificărilor de asistent medical generalist, de moașă și de asistent medical, sub incidența Regimului general de recunoaștere a calificărilor profesionale prevăzută în Anexa care face parte integrantă din prezenta hotărâre.
Art. 2 Prezenta Hotărâre se publică în Monitorul Oficial al României Partea I.
Anexă Metodologie stagiu adaptare
Având în vedere prevederile art.22 alin. (2) din Ordonanţa de Urgenţă nr. 144/2008, privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, aprobată cu modificări prin Legea nr. 53/2014 cu modificările și completările ulterioare,
Art.1 Asistenţii medicali generalişti, moaşele şi asistenţii medicali care își exercită profesia de asistenți medicali generaliști, moașe și asistenți medicali, vor încheia asigurări de răspundere civilă în domeniul medical la o valoare minimă a riscului asigurat, după cum urmează:
b) asistenţii medicali generalişti, moaşele şi asistenţii medicali care exercită profesia în unităţi de medicină primară, ambulatorii, cabinete medicale individuale, laboratoare, echivalentul în lei, al sumei de 4000 euro;
Art. 2 Asigurările de răspundere civilă în domeniul medical, se vor încheia numai cu societăţi de asigurări autorizate de Autoritatea de Supraveghere Financiară – Sectorul Asigurări.
Art. 3 Valorile prevăzute la art. 1 sunt minimale, asistenţii medicali generalişti, moaşele şi asistenţii medicali având libertatea ca în funcție de specificul locului de muncă și activităților efectiv desfășurate, să încheie contracte de asigurare pentru răspundere civilă profesională la valori mai mari.
Art. 4 Prezenta hotărâre intră în vigoare la data adoptării de către Consiliul Naţional al Ordinului Asistenţilor Medicali Generalişti, Moaşelor şi Asistenţilor Medicali din România.
Art.5 La data intrării în vigoare a prezentei hotărâri, se abrogă Hotărârile Consiliului național al Ordinului Asistenţilor Medicali Generalişti, Moaşelor şi Asistenţilor Medicali din România nr. 21/12.12.2008* privind stabilirea valorii minim asigurate pentru răspundere civilă în domeniul medical și nr. 23/03.12.2010* privind completarea Hotărârii Consiliului național nr. 21/12.12.2008 privind stabilirea valorii minim asigurate pentru răspundere civilă pentru greșeli în activitatea profesională.
*) Hotărârile Consiliului național al Ordinului Asistenţilor Medicali Generalişti, Moaşelor şi Asistenţilor Medicali din România nr. 21/12.12.2008* și nr. 23/03.12.2010* nu au fost publicate în Monitorul Oficial al României, Partea I.
Hotărârea nr. 3 /16.03.2018 privind experienţa profesională a asistenților medicali generaliști, moașelor și asistenților medicali care solicită înființarea cabinetului de practică independentă
Având în vedere prevederile art. 15 alin.(1) lit. g)- Capitolul III – Înființarea, organizarea și funcționarea cabinetului de practică independentă a profesiei de asistent medical generalist, a profesiei de moașă sau a profesiei de asistent medical din Ordinul Ministrului Sănătății nr. 1454/ 2014 pentru aprobarea Normelor metodologice privind exercitarea profesiei de asistent medical generalist, de moaşă şi de asistent medical în regim independent,
Art.1 Asistenții medicali generaliști, moașele și asistenții medicali care solicită înființarea cabinetului de practică independentă, trebuie să dețină o experiență profesională de minim 5 ani în exercitarea efectivă, legală, neîntreruptă și cu normă întreagă a profesiei de asistent medical generalist, a profesiei de moaşă sau a profesiei de asistent medical.
Art.2 Prezenta hotărâre, intră în vigoare la data adoptării de către Consiliul Naţional al Ordinului Asistenţilor Medicali Generalişti, Moaşelor şi Asistenţilor Medicali din România.
Art.3 La data intrării în vigoare a prezentei hotărâri, se abrogă Hotărârea Consiliului național nr. 20/27.03.2015*).
*) Hotărârea Consiliului național al Ordinului Asistenţilor Medicali Generalişti, Moaşelor şi Asistenţilor Medicali din România nr. 20/27.03.2015* nu a fost publicat ă în Monitorul Oficial al României, Partea I.
Hotărâre nr. 1/16.03.2018 privind încheierea asigurării pentru răspunderea civilă profesională suplimentară pentru asistenţii medicali generalişti, moaşe şi asistenţii medicali care exercită profesia ca titulari de cabinte de practică independentă
Având în vedere prevederile art. 15 alin. (2)lit. i) Capitolul III – Înființarea, organizarea și funcționarea cabinetului de practică independentă a profesiei de asistent medical generalist, a profesiei de moașă sau a profesiei de asistent medical din Ordinul Ministrului Sănătății nr. 1454/ 2014 pentru aprobarea Normelor metodologice privind exercitarea profesiei de asistent medical generalist, de moaşă şi de asistent medical în regim independent,
Consiliul Naţional al Ordinului Asistenţilor Medicali Generalişti, Moaşelor şi Asistenţilor Medicali din România, emite următoarea
Art.1 Asistenţii medicali generalişti, moaşele şi asistenţii medicali care îşi exercită profesia ca titulari de cabinete de practică independentă, vor încheia asigurări de răspundere civilă profesională suplimentară la o valoare minimă a riscului asigurat, echivalentul în lei a sumei de 20.000 euro.
Art. 2 Asigurările de răspundere civilă pentru greșeli în activitatea profesională se vor încheia numai cu societăți de asigurări autorizate de Autoritatea de Supraveghere Financiară – Sectorul Asigurări.
Art.3 Prezenta hotărâre intră în vigoare la data adoptării de către Consiliul naţional al Ordinului Asistenţilor Medicali Generalişti, Moaşelor şi Asistenţilor Medicali din România.
Art. 4 Prezenta hotărâre se publică în Monitorul Oficial al României, Partea I.
Art.5 La data intrării în vigoare a prezentei hotărâri, se abrogă Hotărârile Consiliului național al Ordinului Asistenţilor Medicali Generalişti, Moaşelor şi Asistenţilor Medicali din România nr. 15/27.03.2015*) și nr. 22/04.06.2015*).
*) Hotărârile Consiliului național al Ordinului Asistenţilor Medicali Generalişti, Moaşelor şi Asistenţilor Medicali din România nr. 15/27.03.2015* și nr. 22/04.06.2015* nu au fost publicate în Monitorul Oficial al României, Partea I.
HOTĂRÂRE nr.34/06.12.2017 pentru aprobarea Procedurii de completare a formularelor-chestionar necesare exercitării profesiilor de asistent medical generalist, de moașă și de asistent medical în afara granițelor Uniunii Europene
HOTĂRÂRE nr.32/06.12.2017 privind eliberarea de duplicate ale certificatului de membru
HOTĂRÂRE nr.31/06.12.2017 privind stabilirea cuantumului cotizației de membru, respectiv cotizației de membru asociat al Odinului Asistenţilor Medicali Generalişti, Moaşelor şi Asistenţilor Medicali din România și a unor taxe încasate de Odinului Asistenţilor Medicali Generalişti, Moaşelor şi Asistenţilor Medicali din România
HOTĂRÂRE nr.29/04.12.2017 pentru aprobarea procedurii de suspendare și retragere a calității de membru al Odinului Asistenţilor Medicali Generalişti, Moaşelor şi Asistenţilor Medicali din România
HOTĂRÂRE nr.11/21.03.2013 privind modificarea şi completarea Metodologiei de reatestare a competenţei profesionale a asistenţilor medicali generalişti, moaşelor şi asistenţilor medicali, aprobată prin Hotârârea Consiliului Naţional al Ordinului Asistenţilor Medicali Generalişti, Moaşelor şi Asistenţilor Medicali din România nr.32/2009
HOTĂRÂRE nr.32 din 11.12.2009 privind aprobarea Metodologiei a competenţei profesionale a asistenţilor medicali generalişti, moaşelor şi a asistenţilor medicali
HOTĂRÂRE nr.3 din 09.07.2009 privind adoptarea Regulamentului de organizare şi funcţionare al Ordinului Asistenţilor Medicali Generalişti, Moaşelor şi Asistenţilor Medicali din România
HOTĂRÂRE nr.2 din 09.07.2009 privind adoptarea Codului de Etică şi Deontologie al asistentului medical generalist, al moaşei şi al asistentului medical din România.
HOTĂRÂRE nr.1 din 10.02.2009 privind adoptarea Statutului Ordinului Asistenţilor Medicali Generalişti, Moaşelor şi Asistenţilor Medicali din România